બાબરા તાલુકા ના ચમારડી અને કુંવરગઢ ગામ ની ખેતી ની જમીન ને સ્પર્શતા સ્થાનિક તળાવ માંથી પસાર થતી સૌની યોજનાની પાઇપલાઇન અચાનક 400 થી 450 ફૂટ જેટલી લંબાઈ સાથે તળાવ માંથી 10 ફૂટની હાઈટ ધરાવતી પાઇપ લાઇન  બહાર નીકળી જતા રવિ પાકનું વાવેતર કરતા ચમારડી કુવરગઢ આસપાસના ખેડૂતોમાં ભારે નિરાશા વ્યાપી છે ચમારડીનું અડધું તળાવ પાઇપ લાઇન બહાર નીકળી જવાને કારણે તળાવ ખાલી થવાથી ખેડૂતો આગામી દિવસોમાં મુશ્કેલીમાં મુકાઈ તેવી સ્થિતિ નિર્માણ થયા નું ગ્રામ્ય આગેવાન રાજુભાઈ વસ્તરપરા દ્વારા રાજ્ય ના મુખ્યમંત્રી વિજયભાઈ રૂપાણી ને પત્ર દ્વારા જાણ કરી અને જવાબદારો સામે પગલા ભરવા માંગ ઉઠાવી છે  મળતી માહિતી મુજબ ગ્રામ્યસ્તર ના તળાવની વચ્ચેથી નીકળતી સૌની યોજનાની  પાઈપલાઈન અમરેલી જિલ્લામાં થી જૂનાગઢ જિલ્લા તરફ જતી ચમારડી ના તળાવની વચ્ચેથી નીકળી રહી છે  ગઈકાલે અચાનક  400 થી 450 ફૂટ જેટલી જમીનમાંથી બહાર નીકળી જતા ચમારડીનું વિશાળ ભરેલું તળાવ અડધા જેટલું ખાલી થઈ જવા પામ્યું  છે રવિ પાકની ખેતી કરતા ખેડૂતોમાં તળાવ ખાલી થવાને કારણે આગામી દિવસોમાં રવિ પાકને પાણી ના બે ત્રણ પાણ પીવાના પણ મુશ્કેલ થાય તેવું જણાઈ આવે છે ચમાડી કુવરગઢ સહિતના આજુબાજુના ખેડૂતો આ ચમારડી ના તળાવ પર જ રવિ પાક નું વાવેતર કરેલુ પરંતુ સોની યોજનાની પાઇપ લાઇન જમીનમાંથી 10 ફૂટ જેટલી ઉપર આવી જતા અડધા ઉપરાંતનું તળાવ ખાલી થઈ ગયું હતું જેથી ખેડૂતો ને રવિ પાક માટે આગામી દિવસોમાં ભારે મુશ્કેલી થવાની ચિંતા ખેડૂત વર્ગે દર્શાવી છે